valse Godsdiensstelsel Archives - dieskrifte.org
Sleutelwoord se argiewe: valse Godsdiensstelsel
Christelike Leerstellings, Profesie
Julie 18, 2018 Vic
Soos wat deeglik in die reeks artikels “ Die Duiwel se aktiwiteite sover dit die gelowige aanbetref” gedemonstreer is, is Satan se grootste begeerte en doelstelling om soos God, en God self te wees, en derhalwe poog hy om die Here na te maak. Indien die leser nie alreeds bogenoemde reeks artikels gelees het nie, word hy/sy ten sterkste aangeraai om daardie reeks artikels deeglik te bestudeer, en daarna hierdie artikel te lees wat nog meer lig op Satan se bedrywighede werp. Onkunde aangaande God se woord (die Bybel) sal daartoe bydra dat die mensdom oningelig, en dus oor ‘n gebrekkige kennis van Satan se strategieë en werkwyses sal wees, wat daartoe sal bydra dat hy hulle makliker sal kan mislei of selfs verblind. Onthou die waarskuwing soos in die Skrifte gevind, naamlik:
2Ko 4:2 Maar ons het van die heimlike dinge wat skandelik is, afstand gedoen, en ons wandel nie in listigheid of vervals die woord van God nie; maar deur die waarheid aan die lig te bring, beveel ons ons by elke menslike gewete voor God aan.
Luk 8:11 “Dit is dan die gelykenis: Die saad is die woord van God. 8:12 Dié langs die pad is die hoorders. Daarna kom die duiwel en neem die woord uit hul harte weg, sodat hulle nie sou glo en gered word nie.
2Ko 4:3 Maar as ons evangelie dan nog bedek is, is dit bedek in die wat verlore gaan, 4:4 naamlik die ongelowiges in wie die god van hierdie wêreld die sinne verblind het, sodat die verligting van die evangelie van die heerlikheid van Christus, wat die beeld van God is, op hulle nie sou skyn nie.”
Ongelukkig is daar baie mense wat vas oortuig is dat hulle oppad hemel toe is, maar wat te laat gaan uitvind dat hulle inderdaad die hele tyd op ‘n breë dwaalweg is en wat nooit werklik die ware Evangelie verstaan en geglo het nie! Die Here Jesus Christus het nie sonder rede die volgende stelling gemaak nie, naamlik:
Mat 7:13 “Gaan in deur die nou poort, want breed is die poort en wyd is die pad wat na die verderf lei, en daar is baie wat daardeur ingaan. 7:14 Want die poort is nou en die pad is smal wat na die lewe lei, en daar is min wat dit vind.”
Derhalwe is dit van uiterste belang om kennis van Satan se werkwyses, strategieë, asook sy valse godsdiensstelsel te bekom, maar dit is net so belangrik om hierdie inligting vanuit slegs God se woord (die Bybel) te bekom, en nie op buite Bybelse spekulasies, profesie, drome en boeke en ander media as bronne, staat te maak nie! Slegs die Bybel en niks anders nie! Anders gaan ons deur die duiwel mislei word en ons sal niemand anders daarvoor kan blameer nie!
Lees meer Satan se nagemaakte Godsdiensstelsel →